ବଜ୍ରକାପ୍ତା ଚୋରାଚାଲାଣ ଘଟଣାରେ ଆଉ ଜଣେ ଗିରଫ
ବଜ୍ରକାପ୍ତା ଚୋରାଚାଲାଣ ଘଟଣାରେ ଆଉ ଜଣେ ଗିରଫ
0
ସେୟାର
ଭୁବନେଶ୍ବର: ବଜ୍ରକାପ୍ତା ଚୋରାଚାଲାଣ ଘଟଣାରେ କ୍ରାଇମ୍‌ବ୍ରାଞ୍ଚର ସ୍ପେସାଲ ଟାସ୍କ‌ଫୋର୍ସ(ଏସ୍‌ଟିଏଫ) ଆଉ ଜଣେ ଅଭିଯୁକ୍ତକୁ ଗିରଫ କରିଛି। ସେ ହେଲା, ବ୍ରହ୍ମପୁର ଖାଜା ଷ୍ଟ୍ରିଟ୍‌ ଅଞ୍ଚଳର ମହମ୍ମଦ ଜାମସେଦ୍‌(୪୨)। ଗତକାଲି ଏସ୍‌ଟିଏଫର ଏକ ଟିମ୍‌ ବ୍ରହ୍ମପୁରସ୍ଥିତ ଜାମସେଦ୍‌ର ଘରେ ଚଢ଼ଉ କରି ତାକୁ ଗିରଫ କରିଥିଲା। ସୂଚନା ମୁତାବକ, ବନ୍ୟଜନ୍ତୁ ଶିକାର ପରେ ସେମାନଙ୍କ ଅଙ୍ଗପ୍ରତ୍ୟଙ୍ଗକୁ ବିଦେଶକୁ ଚୋରା ଚାଲାଣ କରୁଥିବା ମୁଖ୍ୟ ଅଭିଯୁକ୍ତ ଶ୍ୟାମସୁଦ୍ଦିନ୍‌ ଖାଁ ଓ ପୁଅ ଅଲ୍ଲାରୁଖ ଖାଁକୁ ଏସ୍‌ଟିଏଫ୍‌ କିଛି ମାସ ତଳେ ଦଶପଲ୍ଲାରୁ ଗିରଫ କରିବା ପରେ ଏହି ରୢାକେଟ୍‌ର ପର୍ଦ୍ଦାଫାସ ହୋଇଥିଲା। ଏକ ଅନ୍ତର୍ଜାତୀୟ ଗ୍ୟାଙ୍ଗର ହାତ ଥିବା ତଦନ୍ତ ବେଳେ ଜଣାପଡ଼ିଥିଲା। ତେବେ ଏଥିରେ ଜାମସେଦ୍‌ର ସମ୍ପୃକ୍ତି ଥିବା ଏସ୍‌ଟିଏଫ ଜାଣିବାକୁ ପାଇବା ପରେ ତାକୁ ଗିରଫ କରିବାକୁ ଯୋଜନା କରିଥିଲା।
ପୂର୍ବବର୍ତ୍ତୀ ଖବର